# Celly Campello

Celly Campello (São Paulo, 18 de juny de 1942 - Campinas, 4 de març de 2003) va ser una cantant i intèrpret brasilera, pionera del rock al Brasil. També va actuar a la telenovela Estúpido Cupido.

## Biografia

Campello va néixer a São Paulo i es va criar a Taubaté. Va començar la seva carrera molt jove, actuant en programes de ràdio locals quan tenia sis anys. Va estudiar piano, guitarra clàssica i ballet durant la seva infància.
Campello va presentar el seu propi programa de ràdio quan tenia dotze anys, a Rádio Cacique. El 1958 va gravar el seu primer vinil a São Paulo juntament amb el seu germà Tony Campello que la va acompanyar durant la major part de la seva carrera. El seu debut a la televisió va ser al Campeões do Disco de TV Tupi, el 1958. El 1959 ella i Tony van presentar Celly e Tony em Hi-Fi, a Rede Record, fins al 1961.
El seu èxit va començar el 1959 amb el senzill Estúpido Cupido, la versió brasilera de Stupid Cupido. Aquell mateix any va estrenar-se al llargmetratge d'Amácio Mazzaropi, Jeca Tatu. Altres cançons de Campello van ser Lacinhos Cor de Rosa, Billy i Banho de Lua (versió de Tintarella di Luna de Mina).
Campello va retirar-se l'any 1962 i es va traslladar a Campinas. Es va casar amb José Eduardo Gomes Chacon, i va tenir dos fills. El 1975 Campello va tenir un breu retorn, presentant-se amb el seu germà Tony al festival Hollywood Rock de Rio de Janeiro. El 1976 va fer un cameo a la telenovela Estúpido Cupido de TV Globo, amb la seva música a la banda sonora.
Campello va morir el 4 de març de 2003 d'un càncer de mama, a Campinas.
Celly Campello va ser interpretada per l'actriu brasilera Marianna Alexandre a la pel·lícula biogràfica de 2022 Um Broto Legal.

## Discografia

| Odeon 1959: Come Rock With Me 1960: Broto Certinho 1960: A Bonequinha que Canta 1961: A Graça de Celly Campello e as Músicas de Paul Anka 1961: Brotinho Encantador 1962: Os Grandes Sucessos de Celly Campello 1968: Celly 1973: Anos 60 | RCA Victor 1976: Celly Campello 1981: Disco de Ouro |

## Filmografia

* 1960: Zé do Periquito
* 1960: Jeca Tatu com a cantant a la piscina
* 1975: Ritmo Alucinante (Documental) com ella mateixa
* 1977: Estúpido Cupido (Sèrie de TV) com ella mateixa

## Referències

* ↑ McGowan, Chris. The Brazilian Sound: Samba, Bossa Nova, and the Popular Music of Brazil (en anglès). Temple University Press, 1998. ISBN 9781566395458. Arxivat 2024-05-25 a Wayback Machine.
* ↑ Menezes, Thiago De. Celly Campello A Rainha Dos Anos Dourados (en portuguès). Clube de Autores, 14 octubre 2010. Arxivat 25 de maig 2024 a Wayback Machine.
* ↑ «Doce ingenuidade de Celly Campello, a bonequinha que seduziu a brotolândia» (en portuguès brasiler). RollingStone, 17-03-2013 [Consulta: 18 juny 2018]. Arxivat 18 de juny 2018 a Wayback Machine.
* ↑ «Folha Online – Ilustrada – Morre Celly Campello, cantora do sucesso "Banho de Lua" – 04/03/2003». www1.folha.uol.com.br. Arxivat de l'original el 18 de juny 2018. [Consulta: 18 juny 2018].
* ↑ «Filme sobre Celly Campello marca grande estreia de Marianna Alexandre no cinema» (en portuguès brasiler). Istoé, 13-06-2022 [Consulta: 27 abril 2023]. Arxivat 27 April 2023$^{[Datemismatch]}$ a Wayback Machine.